Exqrch/javanese-Komodo-pixelgpt huggingface dataset:
Saliyané iku ana uga spésies-spésies anyar kang tinemu nalika ékspédisi kang dipanggedhèni déning herpetologis saka Konservasi Internasional lan Ahli Ornitologi saka Ecotropico Foundation ing pagunungan Kolombia laladan Tacarcuna Darien, ing tapal wates Panama
Spésies anyar iki kurang luwih ana 10 spesiés, kalebu kodhok kang kulité ana eriné lan ana telu variétas kodhok kang kulité transparan kang tinemu ing kawasan pagunungan ing Kolumbia
Ing wektu kurang luwih 3 minggu, para ilmuwan ngidéntifikasi kira-kira 60 spésies amfibi, 20 réptil lan 120 spésies manuk kang jarang tinemu
Saka 60 amfibi kang wis tinemu, ana spésies anyar kang bisa kagolongaké dadi telung kelas yaiku Nymphargus, Cochranella, lan Centrolene
Kodhok beracun saka famili Dendrobatidae (gènus Colostethus, Ranitomeya, lan Anomaloglossus)yaiku kodhok saka jinis Atelopus kang cacahé siji, lan kodhok saka spésies kodhok hujan saka gènus Pristimantis lan siji salamander jinis Bolitoglossa
Para panaliti nemu yèn ana spésies kodhok kang awaké bisa murup
Spesies iki trakhir tinemu ing India kurang luwih seabad kapungkur
Saka kaanan iki bisa disimpulaké yèn kéwan iki bisa urip sajeroning krisis global kang njalari akèh kéwan amfibi kang mati
Robin Moore, ahli ngenani kéwan amfibi ing Conservation International, nerangaké yèn kéwan iki ulet lan bisa tahan karo lelara kang mbebayani
Panyebabé bisa amarga daya tahan génetiké utawa spésies kang bisa murup iki pancén duwé baktéri kang bisa nglawan lelara
Ing India, katemokaké limang spésies kang duwé keragaman hayati Ghats Barat
Tuladhané spésies Chalazodes Bubble-nest frog, kang bisa murup
Kamangka spésies iki terakhir katemokaké ing taun padha 1874
SD Biju saka University of Delhi nerangaké yèn kodhok iki urip ing sangisoré alang-alang nalika wayah awan
Sapérangan jinis kodhok kang umum antarané: Kodhok alas: Ing ngisor iki sapérangan jinis kodhok kang statusé kritis lan kaancam ing Indonésia.
Tayum Tayum (basa Inggris "mold") iku wujud anggota regnum Fungi ("Karajan" Jamur) sing racaké tuwuh ing salumahing panganan sing wis mambu utawa kesuwèn ora diolah
Sapérangan gedhé tayum wujud anggota saka kelas Ascomycetes.
Hifa Hifa (basa Latin: "hypha", jamak "hyphae") iku struktur biologis wujud berkas-berkas alus kang wujud péranganing badan vegetatif manéka fungi ("karajan jamur")
Hifa bisa kanthi gampang dideleng nganggo mata yèn wis mbentuk massa kang rapet lan mbentuk koloni-koloni ing pérangan badan organisme inang utawa sisa-sisa organisme utawa panganan, ditepungi minangka miselium ("mycelium", jamak "mycelia")
Bisa ditelakaké, hifa iku wujud badan jamur kang sabeneré
Struktur kanthi wangun mèmper payung kang biyasa ditepungi wong minangka jamur ora liya mung piranti réprodhuksi kang ditepungi minangka badan woh, kang muncul mung nalika-wektu
Kanggo fungi, hifa duwé peran kang sithik okèh kaya oyot lan godhong ing tetuwuhan sisan
Hifa tuwuh nyebar sajeroning badan utawa kabèh pérangan organisme
Wangun hifa kang alus miyaraké lumah kontak karo substrat (obyèk panganané)
Hifa banjur ngeculaké enzim utawa substansi liya (mligi ing fungi kang urip ing jaringan urip) ing substrat supaya sabanjuré diasilaké senyawa-senyawa kimia tinentu (mligi karbohidrat)
Hifa banjur nyerep manèh senyawa-senyawa kimia iki kanggo dimupangataké sajeroning metabolisme internal
Cara makarya kaya iki kang njalari fungi béda karo eukariota liyané, kaya tetuwuhan (autotrof) utawa kéwan (sapenuhé heterotrof)
Fungi, kanthi cara makarya hifa kaya iki, ditepungi minangka saprotrof
Saberkas hifa iku sèl tunggal
Siji koloni hifa kang bisa dianggep kumpulan sèl-sèl raseksa lumrahé wanguné bunderan kanthi dhiameter sapérangan sentimeter
Sanajan mangkono, sapérangan fungi/jamur alas duwé jaringan hifa nganti puluhan mèter dhiameteré
Hifa biyèn dinggo mbédakaké kelas-kelas ing fungi
Fungi mawa hifa ora ana sekaté (Phycomycetes, "jamur ganggang") dibédakaké saka kang mawa sekat (Ascomycetes, Basidiomycetes, lan Deuteromycetes).
Tetanduran paku Tetuwuhan paku (utawa paku-pakuan, Pteridophyta utawa Filicophyta), iku divisio tetuwuhan kang wis duwé sistem pambuluh sajati (kormus) nanging ora ngasilaké wiji kanggo réprodhuksiné
Alih-alih wiji, golongan tetuwuhan iki isih migunakaké spora minangka piranti tangkar-tumangkar generatifé, padha karo lumut lan fungi
Tetuwuhan paku kasebar ing saindhenging pérangan donya, kajaba laladan salju langgeng lan laladan garing (ara-ara)
Total spésies kang dikawruhi mèh 10.000 (diprakirakaké 3000 ing antarané tuwuh ing Indonésia), sapérangan gedhé tuwuh ing laladan tropika teles kang lembab
Tetuwuhan iki cenderung ora tahan karo kaanan banyu kang winates, mungel mèlu prilaku moyangé ing jaman Karbon, kang uga ditepungi minangka wektu kaemasan tetuwuhan paku amarga ngrajani alas-alas ing bumi
Serasah alas tetuwuhan ing jaman iki kang dadi fosil saiki ditambang wong minangka batu bara
Wanguné tetuwuhan paku manéka warna, ana kang wujud wit (paku wit, lumrahé ora ana cawangé), epifit, ngambang ing banyu, hidrofit, nanging lumrahé wujud terna mawa rizoma kang nggremet ing lemah utawa humus lan ental (basa Inggris "frond") kang nyangga godhong kanthi manéka ukuran (nganti 6 m)
Ental kang isih enom mesthi nggulung (kaya gagang piyul) lan dadi sawijining ciri kas tetuwuhan paku
Godhong pakis mèh mesthi godhongé majemuk
Asring ditemoni tetuwuhan paku ndhominasi vègetasi sawijining papan saéngga minangka belukar kang wiyar lan ngesuk tetuwuhan liyané
Dhaur urip tetuwuhan paku nepungi pagiliran keturunan, kang kapérang saka rong fase utama: gametofit lan sporofit
Tetuwuhan paku kang gampang dideleng wujud wangun fase sporofit amarga ngasilaké spora
Wangun génerasi fase gametofit dijenengi protalus ("prothallus") utawa protalium ("prothallium"), kang awujud tetuwuhan cilik wujud lembaran warna ijo, mèmper lumut ati, ora duwé oyot (nanging duwé rizoid minangka panggantiné), ora duwé watang, ora duwé godhong
Prothallium tuwuh saka spora kang tiba ing papan kang lembab
Saka prothallium tuwuh anteridium ("antheridium", organ pangasil "spermatozoid" utawa sèl kelamin lanang) lan arkegonium ("archegonium", organ pangasil "ovum" utawa sèl endhog)
Pambuahan mutlak merlokaké pambiyantu banyu minangka medhia spermatozoid pindhah nuju arkegonium
Ovum kang wis dibuahi tuwuh dadi zigot, kang yèn wis tekan titi wanciné tuwuh dadi tetuwuhan paku anyar
Tetuwuhan wiji (Spermatophyta) uga duwé dhaur kaya mangkéné nanging wis ngalami evolusi luwih adoh saéngga tahap gametofit ora swatantra
Spora kang diasilaké langsung tuwuh dadi benang sari utawa kanthong embrio
Sacara tradhisional, Pteridophyta nyakup kabèh kormofita duwé spora, kajaba lumut ati, lumut tandhuk, lan tetuwuhan lumut
Saliyané paku sajati (kelas Filicinae), kalebu uga paku buntut jaran (Equisetinae), rane lan paku kawat (Lycopodiinae), "Psilotum" (Psilotinae), sarta "Isoetes" (Isoetinae)
Tekan saiki ngèlmu kang nyinaoni golongan-golongan iki ingaran pteridologi lan ahliné ingaran pteridolog
(2006) ngajokaké révisi kang cukup kuwat dhedhasar data morfologi lan molekular
Adhedasar klasifikasi paling anyar iki, Lycophyta (rane, paku kawat, lan "Isoetes") wujud tetuwuhan mawa pembuluh kang pisanan kapisah saka liyané, éwadéné paku-pakuan sarta tetuwuhan wiji ana ing golongan liya
sabanjuré katon yèn kabèh kormofita duwé spora kang kasisa kagabung sajeroning saklompok gedhé, kang patut ditelakaké minangka anggota divisio tetuwuhan paku (Pteridophyta)
Saka asil révisi iki uga katon yèn sapérangan paku-pakuan kang biyèn dianggep paku primitif (kaya ta "Psilotum") nyatané luwih cerak kekerabatané karo paku tunjuk langit ("Helminthostachys"), sauntara paku buntut jaran ("Equisetum"') padha ceraké karo paku sajati marang "Marattia".
Kanthi mangkono, dhedhasar klasifikasi anyar iki, tetuwuhan paku bisa diklompokaké mangkéné: Divisio: Lycophyta mawa siji kelas: Lycopsida
Divisio: Pteridophyta mawa patang kelas monofiletik: Divisi pungkasan iki nyakup kabèh tetuwuhan kang biyasa ditepungi minangka paku sajati
Ing ngisor iki klasifikasi lengkap miturut Smith "et al." (2006): Kelas Psilotopsida Bangsa Ophioglossales Suku Ophioglossaceae (kalebu Botrychiaceae, Helminthostachyaceae) Bangsa Psilotales Suku Psilotaceae (kalebu Tmesipteridaceae) Kelas Equisetopsida [=Sphenopsida] Bangsa Equisetales Suku Equisetaceae Kelas Marattiopsida Bangsa Marattiales Suku Marattiaceae (kalebu Angiopteridaceae, Christenseniaceae, Danaeaceae, Kaulfussiaceae) Kelas Polypodiopsida [=Filicopsida, Pteridopsida] Bangsa Osmundales Suku Osmundaceae Bangsa Hymenophyllales Suku Hymenophyllaceae (kalebu Trichomanaceae) Bangsa Gleicheniales Suku Gleicheniaceae (kalebu Dicranopteridaceae, Stromatopteridaceae)
Gleicheniales Suku Gleicheniaceae (kalebu Dicranopteridaceae, Stromatopteridaceae) Suku Dipteridaceae (kalebu Cheiropleuriaceae) Suku Matoniaceae Bangsa Schizaeales Suku Lygodiaceae Suku Anemiaceae (kalebu Mohriaceae) Suku Schizaeaceae Bangsa Salviniales Suku Marsileaceae (kalebu Pilulariaceae) Suku Salviniaceae (kalebu Azollaceae) Bangsa Cyatheales Suku Thyrsopteridaceae Suku Loxomataceae Suku Culcitaceae Suku Plagiogyriaceae Suku Cibotiaceae Suku Cyatheaceae (kalebu Alsophilaceae, Hymenophyllopsidaceae) Suku Dicksoniaceae (kalebu Lophosoriaceae) Suku Metaxyaceae Bangsa Polypodiales Suku Lindsaeaceae (kalebu Cystodiaceae, Lonchitidaceae) Suku Saccolomataceae
Lindsaeaceae (kalebu Cystodiaceae, Lonchitidaceae) Suku Saccolomataceae Suku Dennstaedtiaceae (kalebu Hypolepidaceae, Monachosoraceae, Pteridiaceae) Suku Pteridaceae (kalebu Acrostichaceae, Actiniopteridaceae, Adiantaceae, Anopteraceae, Antrophyaceae, Ceratopteridaceae, Cheilanthaceae, Cryptogrammaceae, Hemionitidaceae, Negripteridaceae, Parkeriaceae, Platyzomataceae, Sinopteridaceae, Taenitidaceae, Vittariaceae) Suku Aspleniaceae Suku Thelypteridaceae Suku Woodsiaceae (kalebu Athyriaceae, Cystopteridaceae) Suku Blechnaceae (kalebu Stenochlaenaceae) Suku Onocleaceae Suku Dryopteridaceae (kalebu Aspidiaceae, Bolbitidaceae, Elaphoglossaceae, Hypodematiaceae, Peranemataceae) Suku Lomariopsidaceae (kalebu Nephrolepidaceae Suku Tectariaceae Suku Oleandraceae Suku Davalliaceae Suku
Tectariaceae Suku Oleandraceae Suku Davalliaceae Suku Polypodiaceae (kalebu Drynariaceae, Grammitidaceae, Gymnogrammitidaceae, Loxogrammaceae, Platyceriaceae, Pleurisoriopsidaceae)
Mlinjo Mlinjo ("Gnetum gnemon" L.) iku siji spésies tetuwuhan wiji kabukak (Gymnospermae) wangun wit kang asalé saka Asia tropik lan Pasifik Kulon
Mlinjo ditepungi uga kanthi jeneng "belinjo", "tangkil" (basa Sundha) utawa "bago" (basa Melayu lan basa Tagalog)
Mlinjo akèh ditandur ing pekarangan minangka pangayom utawa wewates pekarangan lan mligi dimupangataké "woh" lan godhongé
Béda karo anggota "Gnetum" liyané kang racaké wujud liana, mlinjo awangun wit
Arané wit mlinjo iku so, sauntara arané isi mlinjo iku klathak
Mlinjo wujud tuwuhan taunan wangun wit kang omahé loro ("dioecious", ana indhividu lanang lan wadon)
Watangé kukoh lan bisa dimupangataké minangka bahan yasan
Godhongé tunggal wangun oval mawa pucuk tumpul
Mlinjo ora ngasilaké kembang lan woh sajati amarga ora kalebu tetuwuhan ngembang
Sing dianggep woh sabeneré iku wiji kang kawungkus déning salapis aril kang ndaging
Mlinjo arang dibudidayakké kanthi intènsif
Kayuné bisa dingo minangka bahan papan
Godhongé kang isih enom (dhong so) kanggo bahan janganan (contoné ing sayur asem)
"Kembang" (lanang uga wadon) lan wijiné kang isih cilik-cilik ("pentil") utawa kang wis tuwa/mateng bisa didadèkaké uga minangka janganan
Wiji mlinjo uga dadi bahan baku emping
Akir-akir iki, èlmuwan Jepang nemu yèn jebulé wiji mlinjo dudu kang njalari lelara `asem urat` kaya diwedèni déning masarakat.
Klorofil "Kanggé kagunan sanès saking , mangga mriksani ." Klorofil iku golongan pigmen fotosintesis kang ana ing tetuwuhan, nyerep cahya abang, biru lan ungu, sarta ngréflèksikaké cahya ijo kang njalari tetuwuhan olèh ciri wernané
Klorofil ana sajeroning kloroplas lan mupangataké cahya kang diserep minangka ènèrgi kanggo réaksi-réaksi cahya sajeroning prosès fotosintesis
Klorofil A wujud salah siji wangun klorofil kang ana ing kabèh tetuwuhan autotrof
Klorofil B ana ing alga ijo (Chlorophyta) lan tetuwuhan dharat
Klorofil C ana ing alga coklat (Phaeophyta) sarta diatome (Bacillariophyta)
Klorofil D ana ing alga abang (Rhadophyta).
Andhès Pagunungan Andes (Basa Quechua, "anti", "jènggèr dhuwur") iku pagunungan paling dawa ing donya kang mbentuk rangkéyan dhataran dhuwur sadawané pasisir kulon Amérika Kidul
Pagunungan iki dawané punjul 7.000 km, ambané tekan 500 km ing sapérangan nggon (paling amba ing 18° tekan 20° LS), lan duwé kadhuwuran rata-rata watara 4.000 m
Pagunungan iki mbentang liwat pitung nagara: Argentina, Bolivia, Chili, Kolombia, Ekuador, Peru, lan Venezuela, kang sok karan "Nagara-Nagara Andean" ("Andean States")
Rangkéyan pagunungan Andes mligi kapérang saka loro pagunungan gedhé Cordillera Oriental lan Cordillera Occidental, kang asring dipisahaké karo depresi antara kang njero, ing ngendi tumuli muncul rangkéyan pagunungan minor, kayataCordillera de la Costa ing Chili
Cordillera de la Costa awalé saka pojok kidul bawana lan terus ngalor, paralèl karo pasisir, kapecah dadi sapérangan pulo ing pérangan awalé lan sabanjuré mbentuk wates kulon lembah tengah gedhé Chili
Nuju arah lor, rangkéyan ing pasisir iki terus minangka rangkéyan pabukitan utawa bukit-bukit kapencil sadawané Samodra Pasifik nganti tekan Venezuela, kanthi menthi mbentuk lembah ing pérangan kulon rangkéyan gedhé
Gunung paling dhuwur ing Andes ya iku Aconcagua kang dhuwuré 6.962 m dpl
Pucuk Chimborazo ing wewengkon Ekuador ya iku titik ing lumahing bumi kang paling adoh saka pusat bumi amarga anané gelembung khatulistiwa ("equatorial bulge")
Andes ora bisa madhani Himalaya ing prakara kadhuwuran, nanging nguwihi ing babagan amba lan tikel loro luwih dawa tinimbang Himalaya.
Gubernur-Jéndral Gubernur Jenderal iku gubernur kanthi pangkat dhuwur, utawa gubernur utama kanthi pangkat sadhuwuring gubernur "biyasa"
Gubernur Jenderal kanthi umum ngacu marang pamimpin sing diangkat déning siji monarki kanggo mimpin siji wewengkon tinamtu
Saiki, istilah "Gubernur Jenderal" lumrahé dipigunakaké ing tilas koloni karajan Britania Raya.
Rebo Awu Salebeting agama Kristen tradhisi kilèn (kalebet Katulik Roma lan Protestanisme), Rebo Awu punika dinten pisanan mangsa Pra-Paskah
Puniki dumados ing dinten Rebo, 40 dinten sadèrèngipun Paskah tanpa ngètang dinten-dinten Minggu utawi 44 dinten (kalebet Minggu) sadèrèngipun dinten Jemuah Adi
Ing ngandhp punika kapacak tanggal-tanggal Rebo Awu ing taun 2006 dumugi 2019:
Sidik driji genetika Sidik driji DNA (uga diarani ing basa Inggris DNA Profiling utawa DNA Testing utawa DNA Typing) iku sawijining teknik sing dipigunakaké déning para ahli forensik kanggo mbiyantu ngenali individu miturut basis profil DNA
Senadyan 99.9% saka larikan DNA manungsa iku padha, DNA bisa mbédakaké pribadi siji lan sijiné
Sidik driji DNA utawa profiling migunakaké pangulangan larikan sing béda-béda banget siji lan sijiné, sing diarani "variable number tandem repeats" (VNTR)
VNTRs loci saka manungsa sing hubungan ulawargané cedhak mèh padh a persis, nanging kanggo manungsa liya (sing ora ana hubungan getih) ora bakal duwé VNTR sing padha.